ΓΡΑΠΤΗ ΕΡΩΤΗΣΗ P-1800/00

υποβολή: Marit Paulsen (ELDR) προς την Επιτροπή

(31 Μαΐου 2000)

Θέμα: Εξαγωγές ζώντων ζώων

Ο κανονισμός του Συμβουλίου (ΕΚ) αριθ. 1254/99(1), που τέθηκε σε ισχύ την 1η Ιανουαρίου 2000, ορίζει ότι η πληρωμή επιστροφών κατά την εξαγωγή ζώντων ζώων εξαρτάται από την τήρηση των διατάξεων που προβλέπονται από την κοινοτική νομοθεσία σχετικά με την καλή μεταχείριση των ζώων, και ειδικότερα κατά τη μεταφορά (άρθρο 33, παράγραφος 9).

Η οδηγία του Συμβουλίου (ΕΚ) 91/628(2) (όπως τροποποιήθηκε από την οδηγία του Συμβουλίου 95/29(3)) προβλέπει, μεταξύ άλλων, ότι τα κράτη μέλη μεριμνούν ώστε οι μεταφορείς να μην διενεργούν ή να αναθέτουν τη μεταφορά των ζώωνπό συνθήκες που να εγκυμονούν κινδύνους τραυματισμού ή άσκοπης ταλαιπωρίας τους, ότι τα ζώα δεν πρέπει να είναι δεμένα από τα κέρατα, ή με κρίκους από τη μύτη και ότι τα ζώα δεν πρέπει να ανυψώνονται από τα κέρατα, τα πόδια, την ουρά ή το τρίχωμα.

Παρά τους κανόνες αυτούς, ευρωπαϊκοί τηλεοπτικοί σταθμοί αποκάλυψαν πρόσφατα τέτοια παράνομη συμπεριφορά πουποβάλλει τα ζώα σε απίστευτα απάνθρωπη, επαίσχυντη και εντελώς σκανδαλώδη μεταχείριση. Αυτό δεν μπορεί να συνεχιστεί.

Τι μέτρα λαμβάνει η Επιτροπή για την εξακρίβωση και τη διασφάλιση της τήρησης των διατάξεων του κανονισμού 1254/99 για την προστασία των ζώων;

Πόσες επιστροφές κατά την εξαγωγή έχουν ανακληθεί λόγω παραβίασης των προαναφερθεισών διατάξεων;

(1) ΕΕ L 160 της 26.6.1999, σελ. 21.

(2) ΕΕ L 340 της 11.12.1991, σελ. 17.

(3) ΕΕ L 148 της 30.6.1995, σελ. 52.

Απάντηση του κ. Fischler εξ ονόματος της Επιτροπής

(14 Ιουλίου 2000)

Η κακομεταχείριση πουφίστανται τα ζώα κατά τη διάρκεια της μεταφοράς και η οποία αντίκειται στην οδηγία του Συμβουλίου 91/628/ΕΟΚ, της 19ης Νοεμβρίου 1991, για την προστασία των ζώων κατά τη μεταφορά και για την τροποποίηση των οδηγιών 91/425/ΕΟΚ και 91/496/ΕΟΚ, μπορεί να συμβεί τόσο κατά τη μεταφορά ζώων στο εσωτερικό της Κοινότητας όσο και κατά τη μεταφορά ζώων που εισάγονται στην Κοινότητα ή εξάγονται σε τρίτες χώρες.

Εάν διαπιστωθεί ότι τα πρότυπα για την προστασία των ζώων κατά τη μεταφορά δεν έχουν τηρηθεί, οι κοινοτικές ρυθμίσεις όσον αφορά την πληρωμή επιστροφών κατά την εξαγωγή βοοειδών (άρθρο 33, παράγραφος 9 του κανονισμού (ΕΚ) αριθ. 1254/1999 του Συμβουλίου της 17ης Μαΐου 1999, περί κοινής οργανώσεως αγοράς στον τομέα του βοείου κρέατος, και πρώτο άρθρο του κανονισμού (ΕΚ) αριθ. 615/98 της Επιτροπής) προβλέπουν ότι δεν καταβάλλεται καμία επιστροφή κατά την εξαγωγή των εν λόγω ζώων. Ο κανονισμός (ΕΚ)αριθ. 615/98 της Επιτροπής της 18ης Μαρτίου 1998 προσθέτει ορισμένους ειδικούς όρους εφαρμογής του καθεστώτος επιστροφών κατά την εξαγωγή όσον αφορά την καλή μεταχείριση των ζωντανών βοοειδών κατά τη μεταφορά(1).

Ο εν λόγω κανονισμός προβλέπει στα άρθρα 2 και 3 αντίστοιχα τη διενέργεια συστηματικών ελέγχων κατά την έξοδο από την Κοινότητα καθώς και ελέγχων κατά την εκφόρτωση των ζώων στις τρίτες χώρες. Μόνο εφόσον έχουν τηρηθεί οι διατάξεις που προβλέπονται από τον εν λόγω κανονισμό, ο εξαγωγέας δικαιούται μία επιστροφή κατά την εξαγωγή.

Όσον αφορά τα ποσά των επιστροφών που δεν καταβλήθηκαν ή ανακτήθηκαν λόγω του μη σεβασμού των προαναφερθεισών διατάξεων, η Επιτροπή δεν διαθέτει σχετικές πληροφορίες. Η Επιτροπή θα απευθυνθεί στα κράτη μέλη για να πληροφορηθεί ποια είναι τα ποσά των επιστροφών τα οποία δεν καταβλήθηκαν ή ανακτήθηκαν σε σχέση με τις νέες απαιτήσεις όσον αφορά την προστασία ζώων κατά τη μεταφορά, τις οποίες εισήγαγε ο κανονισμός (ΕΚ) αριθ. 615/98 από την 1η Σεπτεμβρίου 1998. Η Επιτροπή δεν θα παραλείψει να ενημερώσει το Αξιότιμο Μέλος όσον αφορά το αποτέλεσμα των εν λόγω ερευνών, μόλις αυτές ολοκληρωθούν.

(1) ΕΕ L 82 της 19.3.1998.